Црква „Св. Илија“ - Раброво

Свети Илија — главна селска црква во валандовското село Раброво, Македонија.

 Местоположба 

Црквата се наоѓа на самиот влез во селото, од десната страна. Видлива е и од самиот регионален пат 1105, кој поминува до селото.

 Историја 

Камен-темелникот за изградба на црквата бил поставен во 2010 година. Црквата била изградена за три и пол години. Била осветена од страна на митрополитот Агатангел на 13 октомври 2013 година.

 Архитектура 

Градбата на црквата претставува крстокуполен храм. Куполата е осумаголна и на секоја од осумте страни има по една монофора. Влезната врата е сместена на западната страна и над неа има ниша со мозаик на кој е претставен Свети Илија. На источниот ѕид  има полукружна апсида, додека на јужниот ѕид има вградена трифора. Црквата е изградена од наизменични редови од камен и тули и е покриена со кров од ќерамиди.

 Фрескоживопис 

Внатрешноста на црквата не е живописана.

 Икони и иконостас 

Црквата поседува иконостас со икони.

 Галерија 

 Поврзано 
 Раброво
 Повардарска епархија
 Гевгелиско архијерејско намесништво
 Валандовска парохија

 Наводи 

 Надворешни врски 

Категорија:Раброво
Раброво